Hududlarda jamoat transporti faoliyatini yanada takomillashtirish chora-tadbirlari toʻgʻrisida
(resolution, 2025-11-18)

Oʻzbekiston Respublikasi Prezidentining “2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasini “Yoshlarni qoʻllab-quvvatlash va aholi salomatligini mustahkamlash yili”da amalga oshirishga oid davlat dasturi toʻgʻrisida” 2021-yil 3-fevraldagi PF-6155-son Farmoni ijrosini taʼminlash, shuningdek, hududlarda aholiga jamoat transportida xizmat koʻrsatish sohasini yanada yaxshilish maqsadida Vazirlar Mahkamasi qaror qiladi: 1. Quyidagilar: 2017 — 2021-yillar davomida 2 095 ta yangi avtobus xarid qilinganligi, shuningdek, 430 ta avtobus yoʻnalishlari ochilganligi; Oʻzbekiston Respublikasi Transport vazirligi tomonidan Qurilish vazirligi bilan birgalikda viloyatlar, shahar va tuman markazlaridagi avtobus bekatlarining namunaviy loyihalari ishlab chiqilganligi maʼlumot uchun qabul qilinsin. 2. 2021-2022-yillarda qishloqni tuman markazi bilan, tuman markazini viloyat markazi bilan bogʻlaydigan yangi avtobus yoʻnalishlarini tashkil etishning maqsadli parametrlari (keyingi oʻrinlarda — maqsadli parametrlar) 1-ilovaga muvofiq tasdiqlansin. Belgilansinki, maqsadli parametrlarga Oʻzbekiston Respublikasi Transport vazirligi tomonidan Vazirlar Mahkamasi bilan kelishilgan holda oʻzgartirishlar kiritilishi mumkin. 3. Maqsadli parametrlarning belgilangan tadbirlarning oʻz vaqtida, sifatli va toʻliq hajmda amalga oshirilishi uchun Oʻzbekiston Respublikasi transport vaziri, Qoraqalpogʻiston Respublikasi Vazirlar Kengashi Raisi hamda viloyatlar hokimlari shaxsiy javobgar etib belgilab qoʻyilsin. Oʻzbekiston Respublikasi Transport vazirligi har chorak yakuni boʻyicha Qoraqalpogʻiston Respublikasi Vazirlar Kengashi va viloyatlar hokimliklari tomonidan taqdim etilgan maʼlumotlarni umumlashtirgan holda maqsadli parametrlarning amalga oshirilishi yuzasidan Vazirlar Mahkamasiga hisobot kiritib borsin. 4. Shunday tartib oʻrnatilsinki, unga muvofiq: tijorat asosida yoʻlovchilar tashish xizmatini koʻrsatadigan va bunga maxsus ruxsatnomasi (litsenziyasi) boʻlgan yuridik shaxslar (keyingi oʻrinlarda — tashuvchilar) tomonidan shahar atrofi yoki viloyat ichidagi shaharlararo avtobus yoʻnalishida koʻriladigan zarar mikdori 30 foizgacha (30 foiz ham shu jumlaga kiradi) boʻlgan yoʻnalish norentabel avtobus yoʻnalishi boʻlib hisobga olinadi, Toshkent shahri bundan mustasno; Qoraqalpogʻiston Respublikasida, istisno tariqasida, tijorat asosida yoʻlovchilar tashish xizmatini koʻrsatadigan va bunga maxsus ruxsatnomasi (litsenziyasi) boʻlgan yuridik shaxslar tomonidan shahar atrofi yoki viloyat ichidagi shaharlararo avtobus va mikroavtobus yoʻnalishida koʻriladigan zarar miqdori 40 foizgacha (40 foiz ham shu jumlaga kiradi) boʻlgan yoʻnalish norentabel yoʻnalish hisoblanadi; norentabel avtobus yoʻnalishlaridan koʻriladigan zararlar 2021-yilda — Qoraqalpogʻiston Respublikasi respublika budjeti va viloyatlar mahalliy budjetlarining qoʻshimcha manbalari hisobidan, 2022-yildan boshlab — zarur mablagʻlarni Qoraqalpogʻiston Respublikasi respublika budjeti va viloyatlar mahalliy budjetlari parametrlarida nazarda tutgan holda mahalliy budjetlarning qoʻshimcha manbalari hisobidan har chorak yakuni boʻyicha subsidiya ajratish yoʻli bilan qoplanadi; tashuvchilarga norentabel yoʻnalishlar boʻyicha subsidiya ajratish Qoraqalpogʻiston Respublikasi Vazirlar Kengashi va viloyatlar hokimliklari xuzurida tashkil etiladigan tashuvchilar tomonidan shahar atrofi va viloyat ichidagi shaharlararo norentabel avtobus yoʻnalishlaridan koʻriladigan zararlarni qoplash boʻyicha hududiy komissiyalarning (keyingi oʻrinlarda — hududiy komissiya) qarorlari asosida amalga oshiriladi. 5. Tashuvchilar tomonidan shahar atrofi va viloyat ichidagi shaharlararo norentabel avtobus yoʻnalishlaridan koʻriladigan zararlarni qoplash boʻyicha hududiy komissiyalarning namunaviy tarkibi 2-ilovaga muvofiq tasdiqlansin. 6. Belgilansinki, hududiy komissiya har oyning 5 sanasiga qadar norentabel avtobus yoʻnalishlari boʻyicha hududiy transport boʻlinmalari tomonidan taqdim etilgan maʼlumotlar asosida tashuvchilarga ular tomonidan shahar atrofi yoki viloyat ichidagi shaharlararo avtobus yoʻnalishida 30 foizgacha (30 foiz ham shu jumlaga kiradi) miqdorda koʻrilgan zararni subsidiya ajratish yoʻli bilan qoplab berish, agar koʻrilgan zarar miqdori 30 foizdan oshgan taqdirda subsidiya ajratishni rad etish toʻgʻrisida qaror qabul qiladi. Bunda mazkur qarorning 4 va 6-bandlarida nazarda tutilgan shahar atrofi yoki viloyat ichidagi shaharlararo avtobus va mikroavtobus yoʻnalishlarida koʻriladigan zarar miqdori Qoraqalpogʻiston Respublikasi hududi uchun, istisno tariqasida, 40 foizgacha (40 foiz ham shu jumlaga kiradi) miqdorda qoplab beriladi. 7. Oʻzbekiston Respublikasi Transport vazirligi: aholi soni, zichligi, bozorlar va ijtimoiy soha obyektlari joylashishi hamda yoʻlovchi tashish tarifidan kelib chiqqan holda shahar atrofi yoki viloyat ichidagi shaharlararo norentabel avtobus yoʻnalishlari reyestrini shakllantirib borsin; hududiy transport boʻlinmalari tomonidan har oyning 25 sanasiga qadar norentabel avtobus yoʻnalishlari boʻyicha koʻrilgan zarar toʻgʻrisidagi maʼlumotlar hududiy komissiyalarga kiritib borilishini taʼminlasin. 8. Oʻzbekiston Respublikasi Transport vazirligi “Oʻzavtosanoat” AJ bilan birgalikda: uch oy muddatda 2022 — 2024-yillarda tashuvchilarning harakat tarkibini avtobus va mikroavtobuslar xarid qilish orqali yangilash parametrlarini (keyingi oʻrinlarda-Yangilash parametrlari) ishlab chiqsin; Yangilash parametrlari doirasida xarid qilinadigan avtobus va mikroavtobuslar turlari (modellari) va soni boʻyicha tasdiqlangan reja-jadval asosida tashuvchilarga yetkazib berilishini taʼminlasin. 9. Tijorat banklariga xududlardagi tashuvchilarga avtobus va mikroavtobuslar xaridini moliyalashtirish uchun maqbul shartlarda hamda Uzbekiston Respublikasi Markaziy bankining qayta moliyalashtirish stavkasidan 1,5 baravaridan oshmagan foizda kreditlar ajratish tavsiya etilsin. 11. Oʻzbekiston Respublikasi Moliya vazirligi Transport vazirligining talabnomasiga muvofiq 2021-yilda — Oʻzbekiston Respublikasi Davlat budjetining koʻshimcha manbalari hisobidan, 2022-yildan boshlab — Oʻzbekiston Respublikasi Davlat budjeti parametrlarida nazarda tutilgan mablagʻlar hisobidan mazkur qarorning 10-bandida nazarda tutilgan maqsadlar uchun mablaglarni Tadbirkorlik faoliyatini qoʻllab-quvvatlash davlat jamgarmasiga ajratilishini taʼminlasin. 12. Oʻzbekiston Respublikasi Transport vazirligi: Moliya vazirligi, Davlat bojxona qoʻmitasi va Davlat soliq qoʻmitasi bilan birgalikda bir oy muddatda Oʻzbekiston Respublikasi Soliq kodeksiga muvofiq yoʻlovchilarni yagona tariflar boʻyicha tashish xizmatlari qoʻshilgan qiymat soligʻidan ozod etilganligini inobatga olib, yoʻlovchilarni tashishda foydalaniladigan hamda haydovchidan tashqari sakkiz va undan ortiq oʻrindiqlarga ega boʻlgan transport vositalarini Oʻzbekiston Respublikasi hududiga olib kirishda yoki mahalliy ishlab chiqaruvchidan xarid qilishda qoʻshilgan qiymat soligʻidan ozod etish yoki ushbu soliqning oʻrnini qoplash yuzasidan Vazirlar Mahkamasiga taklif kiritsin; Ichki ishlar vazirligi bilan birgalikda ikki oy muddatda respublika boʻyicha barcha avtobus bekatlarini xatlovdan oʻtkazgan holda yangi quriladigan bekatlar dislokatsiyasini; Qoraqalpogʻiston Respublikasi Vazirlar Kengashi, viloyatlar hokimliklari bilan birgalikda ikki oy muddatda tadbirkorlik obyektlarini ochish uchun tadbirkorlik subyektlariga avtobus bekatlarini “E-AUKSION” elektron savdo platformasida elektron onlayn-auksion orqali ajratish tartibi va avtobus bekatlariga qoʻyiladigan talablarni tasdiqlasin. 13. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov hamda Oʻzbekiston Respublikasi transport vaziri I.R. Maxkamov zimmasiga yuklansin. T/r Hududlar Jami shu jumladan, yillar boʻyicha 2021-yil 2022-yil 1. Qoraqalpogʻiston Respublikasi 14 6 8 shahar 2 2 0 shahar atrofi 10 2 8 shaharlararo (viloyat ichida) 2 2 0 2. Andijon viloyati 66 10 56 shahar 12 4 8 shahar atrofi 48 5 43 shaharlararo (viloyat ichida) 6 1 5 3. Buxoro viloyati 16 6 10 shahar 4 2 2 shahar atrofi 7 3 4 shaharlararo (viloyat ichida) 5 1 4 4. Jizzax viloyati 26 8 18 shahar 4 1 3 shahar atrofi 15 6 9 shaharlararo (viloyat ichida) 7 1 6 5. Qashqadaryo viloyati 20 10 10 shahar 7 4 3 shahar atrofi 10 5 5 shaharlararo (viloyat ichida) 3 1 2 6. Navoiy viloyati 21 11 10 shahar 5 2 3 shahar atrofi 11 6 5 shaharlararo (viloyat ichida) 5 3 2 7. Namangan viloyati 20 10 10 shahar 5 3 2 shahar atrofi 10 5 5 shaharlararo (viloyat ichida) 5 2 3 8. Samarqand viloyati 30 10 20 shahar 3 1 2 shahar atrofi 24 8 16 shaharlararo (viloyat ichida) 3 1 2 9. Sirdaryo viloyati 16 6 10 shahar 3 1 2 shahar atrofi 7 3 4 shaharlararo (viloyat ichida) 6 2 4 10. Surxondaryo viloyati 17 6 11 shahar 3 1 2 shahar atrofi 11 3 8 shaharlararo (viloyat ichida) 3 2 1 11. Toshkent viloyati 20 11 9 shahar 5 3 2 shahar atrofi 7 3 4 shaharlararo (viloyat ichida) 8 5 3 12. Fargona viloyati 18 8 10 shahar 4 2 2 shahar atrofi 12 4 8 shaharlararo (viloyat ichida) 2 2 0 13. Xorazm viloyati 26 8 18 shahar 3 2 1 shahar atrofi 21 4 17 shaharlararo (viloyat ichida) 2 2 0 Jami: 310 110 200 shahar 60 28 32 shahar atrofi 193 57 136 shaharlararo (viloyat ichida) 57 25 32 1. Lavozimi boʻyicha — Qoraqalpogʻiston Respublikasi Vazirlar Kengashi Raisi va viloyatlar hokimlari, komissiya raisi 2. Lavozimi boʻyicha — Qoraqalpogʻiston Respublikasi Vazirlar Kengashi Raisining moliya-iqtisodiyot va kambagʻallikni qisqartirish masalalari boʻyicha birinchi oʻrinbosari — vazir, viloyat hokimining moliya-iqtisodiyot va kambagʻallikni qisqartirish masalalari boʻyicha birinchi oʻrinbosari — bosh boshqarma boshligʻi, komissiya raisi oʻrinbosari 3. Lavozimi boʻyicha — Transport vazirligi hududiy boshqarmasi boshligʻi 4. Lavozimi boʻyicha — tegishli hududiy bosh moliya boshqarmasi boshligʻi 5. Lavozimi boʻyicha — tegishli hududiy moliyaviy nazorat — taftish boshqarmasi boshligʻi 6. Lavozimi boʻyicha — tegishli hududiy davlat soliq boshqarmasi boshligʻi 7. Lavozimi boʻyicha — Transport vazirligi hududiy boshqarmasi xodimi — komissiya kotibi